ประกาศกระทรวงสาธารณสุขประกาศกระทรวงสาธารณสุขเรื่องหลักเกณฑ์และวิธีการในการแสดงเครื่องหมายของเขตสูบบุหรี่และเขตปลอดบุหรี่พ.ศ. ๒๕๕๑ อาศัยอำนาจตามความในมาตรา๔ (๔) และมาตรา ๑๕ แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ๑ให้ยกเลิกประกาศกระทรวงสาธารณสุข (ฉบับที่ ๑๕) พ.ศ. ๒๕๔๘ ลงวันที่ ๓๐ธันวาคม ๒๕๔๘ เรื่อง กำหนดเครื่องหมายของเขตสูบบุหรี่และเขตปลอดบุหรี่ข้อ ๒เครื่องหมายและการแสดงเครื่องหมายของเขตสูบบุหรี่ให้เป็นไปตามหลักเกณฑ์และวิธีการ ดังต่อไปนี้๒.๑เครื่องหมายของเขตสูบบุหรี่ มีลักษณะเป็นวงกลมพื้นสีขาวมีขอบสีฟ้าหนา ๑ ใน ๑๐ของขนาดเส้นผ่าศูนย์กลาง ที่มีความยาวรวมกันไม่ต่ำกว่า ๑๐ เซนติเมตรโดยมีรูปมวนบุหรี่ซิกาแรตและควันสีดำอยู่ตรงกลางความกว้างของมวนบุหรี่ซิกาแรตต้องเท่ากับความหนาของขอบสีฟ้าและความยาวของมวนบุหรี่ซิกาแรตต้องไม่น้อยกว่า๒ ใน ๓ ของขนาดเส้นผ่าศูนย์กลาง โดยให้มีข้อความ เขตสูบบุหรี่ หรือข้อความอื่นทำนองเดียวกัน ด้วยตัวอักษร อังสะนานิว (Angsana New) หรือตัวอักษรอื่นที่มีลักษณะใกล้เคียงกันเป็นตัวหนาสีแดงมีขนาดไม่น้อยกว่า ๕๐ พอยด์ ประกอบอยู่บริเวณใกล้เคียงกับวงกลม๒.๒การแสดงเครื่องหมายของเขตสูบบุหรี่ จะต้องจัดแสดงไว้โดยเปิดเผยและสามารถมองเห็นได้อย่างชัดเจน ภายในบริเวณสถานที่ที่จัดไว้เป็นเขตสูบบุหรี่ในกรณีที่สถานที่ดังกล่าวมีช่องทางเข้าอย่างชัดเจนจะต้องแสดงเครื่องหมายเขตสูบบุหรี่ ณ บริเวณ ทางเข้าทุกช่องทางของสถานที่ดังกล่าวด้วยข้อ ๓เครื่องหมายและการแสดงเครื่องหมายของเขตปลอดบุหรี่ให้เป็นไปตามหลักเกณฑ์และวิธีการดังต่อไปนี้๓.๑สถานที่สาธารณะ ประเภทกลางแจ้งหรือในส่วนที่เป็นบริเวณกลางแจ้ง(๑)เครื่องหมายของเขตปลอดบุหรี่ มีลักษณะเป็นวงกลมพื้นสีขาวมีขอบสีแดงหนา ๑ ใน ๑๐ของขนาดเส้นผ่าศูนย์กลาง ที่มีความยาวรวมกันไม่ต่ำกว่า ๑๐ เซนติเมตรโดยมีรูปมวนบุหรี่ซิกาแรตและควันสีดำอยู่ตรงกลางและมีเส้นสีแดงพาดทับความกว้างของมวนบุหรี่ซิกาแรตและเส้นสีแดงพาดทับต้องเท่ากับความหนาของขอบสีแดงและความยาวของมวนบุหรี่ซิกาแรตต้องไม่น้อยกว่า ๒ ใน ๓ ของขนาดเส้นผ่าศูนย์กลางโดยให้มีข้อความ ห้ามสูบบุหรี่ ฝ่าฝืนมีโทษปรับ ๒,๐๐๐ บาท หรือข้อความทำนองเดียวกัน ด้วยตัวอักษร อังสะนานิว (Angsana New) หรือตัวอักษรอื่นที่มีลักษณะใกล้เคียงกันเป็นสีแดง มีขนาดไม่น้อยกว่า ๕๐พอยด์ ประกอบอยู่บริเวณใกล้เคียงกับวงกลม(๒)การแสดงเครื่องหมายของเขตปลอดบุหรี่จะต้องจัดแสดงไว้โดยเปิดเผยและสามารถมองเห็นได้อย่างชัดเจนในกรณีที่สถานที่ดังกล่าวมีช่องทางเข้าอย่างชัดเจนจะต้องแสดงเครื่องหมายเขตปลอดบุหรี่ ณ บริเวณ ทางเข้า ทุกช่องทางของสถานที่ดังกล่าวด้วย๓.๒สถานที่สาธารณะประเภทอาคารหรือสิ่งก่อสร้างหรือในส่วนที่เป็นอาคารหรือสิ่งก่อสร้าง(๑)เครื่องหมายของเขตปลอดบุหรี่มีลักษณะเช่นเดียวกับ ข้อ ๓.๑ (๑)(๒)การแสดงเครื่องหมายเขตปลอดบุหรี่ จะต้องจัดแสดงไว้ ณ บริเวณทางเข้า ทุกช่องทางของสถานที่ดังกล่าว๓.๓สถานที่สาธารณะ ประเภทที่ตั้งอยู่ภายในอาคาร สิ่งก่อสร้าง หรือยานพาหนะให้มีเครื่องหมายและการแสดงเครื่องหมายของเขตปลอดบุหรี่ ๒ แบบ ดังต่อไปนี้(๑)เครื่องหมายของเขตปลอดบุหรี่มีลักษณะเช่นเดียวกับ ข้อ ๓.๑ (๑)การแสดงเครื่องหมายเขตปลอดบุหรี่จะต้องจัดแสดงไว้ ณ บริเวณ ทางเข้าทุกช่องทาง ของสถานที่ดังกล่าว(๒)เครื่องหมายของเขตปลอดบุหรี่ มีลักษณะเป็นวงกลมพื้นสีขาวมีขอบสีแดงหนา ๑ ใน ๑๐ของขนาดเส้นผ่าศูนย์กลาง ที่มีความยาวรวมกันไม่ต่ำกว่า ๕ เซนติเมตรโดยมีรูปมวนบุหรี่ซิกาแรตและควันสีดำอยู่ตรงกลางและมีเส้นสีแดงพาดทับ ความกว้างของมวนบุหรี่ซิกาแรตและเส้นสีแดงพาดทับต้องเท่ากับความหนาของขอบสีแดงและความยาวของมวนบุหรี่ซิกาแรตต้องไม่น้อยกว่า ๒ ใน ๓ ของขนาดเส้นผ่าศูนย์กลางโดยอาจจัดให้มีข้อความ ห้ามสูบบุหรี่ ฝ่าฝืนมีโทษปรับ ๒,๐๐๐ บาท หรือข้อความอื่นทำนองเดียวกัน ด้วยตัวอักษร อังสะนานิว (Angsana New)หรือตัวอักษรอื่นที่มีลักษณะใกล้เคียงกันเป็นตัวหนาสีแดง มีขนาดไม่น้อยกว่า ๒๕พอยด์ ประกอบอยู่บริเวณใกล้เคียงกับวงกลมก็ได้การแสดงเครื่องหมายเขตปลอดบุหรี่จะต้องจัดแสดงไว้โดยเปิดเผยและสามารถมองเห็นได้อย่างชัดเจน ภายในบริเวณของสถานที่ดังกล่าว๓.๔สถานที่สาธารณะ ประเภทที่เป็นยานพาหนะ(๑)เครื่องหมายของเขตปลอดบุหรี่มีลักษณะเช่นเดียวกับ ข้อ ๓.๓ (๒)(๒)การแสดงเครื่องหมายเขตปลอดบุหรี่จะต้องจัดแสดงไว้โดยเปิดเผยและสามารถมองเห็นได้อย่างชัดเจน ภายในบริเวณยานพาหนะกรณีหน่วยงานอื่นของรัฐหรือรัฐวิสาหกิจออกบทบัญญัติเกี่ยวกับการกำหนดเครื่องหมายและการแสดงเครื่องหมายของเขตปลอดบุหรี่ซึ่งต้องแสดงไว้ภายในยานพาหนะเป็นการเฉพาะให้ผู้ดำเนินการได้รับการยกเว้นไม่ต้องปฏิบัติตามประกาศฉบับนี้ข้อ ๔สถานที่สาธารณะที่กำหนดให้เป็นเขตปลอดบุหรี่ทั้งหมด แต่มีข้อยกเว้นสำหรับบริเวณที่จัดเป็นเขตสูบบุหรี่ไว้เป็นการเฉพาะผู้ดำเนินการอาจจัดให้มีข้อความ ยกเว้น บริเวณที่จัดเป็นเขตสูบบุหรี่ หรือข้อความทำนองเดียวกัน ประกอบอยู่กับข้อความ ห้ามสูบบุหรี่ฝ่าฝืนมีโทษปรับ ๒,๐๐๐ บาท ก็ได้ข้อ ๕เครื่องหมายเขตปลอดบุหรี่ตาม ข้อ ๓ ที่กำหนดให้มีข้อความ ห้ามสูบบุหรี่ฝ่าฝืนมีโทษปรับ ๒,๐๐๐ บาทหรือข้อความอื่นทำนองเดียวกันผู้ดำเนินการอาจจัดให้มีข้อความที่มีความหมายทำนองเดียวกัน เป็นภาษาอังกฤษหรือภาษาอื่น แสดงไว้ ณ สถานที่สาธารณะนั้นด้วยก็ได้ข้อ ๖เครื่องหมายเขตสูบบุหรี่ ตามข้อ ๒ และเครื่องหมายเขตปลอดบุหรี่ ตามข้อ ๓ผู้ดำเนินการอาจจัดแสดงเป็น ป้ายถาวร ป้ายแขวน ป้ายตั้งโต๊ะหรือป้ายสติ๊กเกอร์ได้ตามความเหมาะสมของสถานที่ข้อ ๗[๑]ประกาศฉบับนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๓มกราคม พ.ศ. ๒๕๕๑มงคล ณ สงขลารัฐมนตรีว่าการกระทรวงสาธารณสุขปริยานุช/ผู้จัดทำ๔ มีนาคม ๒๕๕๑รัศม์วรรณวลัย/ตรวจ๑๒ กุมภาพันธ์ ๒๕๕๒[๑] ราชกิจจานุเบกษา เล่ม ๑๒๕/ตอนพิเศษ ๔๒ ง/หน้า ๒๗/๒๘ กุมภาพันธ์ ๒๕๕๑